**CRNA GORA**

Adresa: Serdara Jola Piletića br.26,

81000 Podgorica, Crna Gora

tel: +382 20 201 945

fax: +382 20 201 946

www.ubh.gov.me

**Uprava za bezbjednost hrane, veterinu**

**i fitosanitarne poslove**

**Broj:002/3-310/25-755**

**Podgorica, 12. februar 2025.godine**

**IZVJEŠTAJ O RADU INSPEKCIJE ZA HRANU ZA JANUAR MJESEC 2025.GODINE**

**UNUTRAŠNJA KONTROLA**

U skladu sa nadležnostima i ovlašćenjima utvrđenim zakonima kojima se uređuje oblast bezbjednosti i kvaliteta hrane i hrane za životinja, inspektori za hranu i veterinarski inspektori, sa ovlašćenjenjem inspektora za hranu, su tokom januara mjeseca 2025.godine, u skladu sa Godišnjim planom službene kontrole objekata za proizvodnju i promet hrane (životinjskog i neživotinjskog porijekla) za period od 1.maja 2024. do 1.maja 2025.godine sprovodili inspekcijski nadzor u skladu sa utvrđenim planom, radnim nalozima i prijavama potrošača.

Inspektori su primjenom propisanih i odgovarajućih metoda i tehnika kontrole vršili kontrolu izvršavanja propisanih obaveza od strane subjekata u poslovanju hranom utvrđenih zakonom o bezbjednosti hrane i podzakonskim aktima donijetim na osnovu ovog zakona. Subjekti u poslovanju hranom dužni su da:

* djelatnost poslovanja hranaom obavljaju samo u objektima koji ispunjavaju propisane zahtjeve koji se odnose na unutrašnje uređenje prostorija, raspored i funkcionalnu povezanost istih u odnosu na djelatnost koja se obavlja i koji su upisani u Registar registrovaanih/odbrenih objekata za hranu koji vodi Uprava za bezbjednost hrane, veterinu i fitosanitarne poslove;
* obezbijede odgovarajuću opremu i da istu održavaju čistom i funkcionalnom stanju; da obezbijede da hranom rukuju lica koja posjeduju dokaze da nijesu kliconoše i da su obučena za radne operacije za koje su zadužena u objektu;
* obezbijede dokaze o porijekla sirovina i gotove hrane (sledljivost);
* obezbijede odgovarajuće uslove za čuvanje/skladištenje hrane sa ili bez temperaturnog režima;
* koriste samo predmete i materijale koji dolaze u kontakt s hranom izrađene od propisanih materijala;
* uspostave, primjenjuju i održavaju postupke zasnovane na HACCP principima u objektima za proizvodnju i preradu hrane;
* primjenjuju i održavaju postupke Dobre Higijenske Prakse u maloprodajnim objektima /ugostiteljski, trgovina i objekti javne ishrane) u skladu saVodičem za dobru higijensku praksu u poslovanju hranom donijetim 2017.godine. Vodič je dostupan na sajtu Privredne komore Crne Gore, Ministarstva poljoprivrede, šumarstva i vodoprivrede i Uprave za bezbjednost hrane, veterinu i fitosanitarne poslove
* postuju sve propisane zahtjeve koji se odnose na mikrobiloške kriterijume tokom procesa i stavljanja hrane na tržište, upotrebu aditiva, aroma, boja, enzima, rastvarača i drugih supstanci koje se koriste u ili na hrani i dr.

Pri sprovođenju inspekcijskog nadzora, akcenat je dat na na primjeni principa predostrožnosti, preventivnosti i srazmjernosti i preduzimanju mjera kojima se postiže cilj kontrole i uklanjanju svi prepoznati rizici tj.opasnosti.

Kontrolama je utvrđen određeni broj nepravilnosti koje su se najčešće odnosile nepravilno izloženu i označenu hranu, neodržavanje objekta i/ili opreme u čistom i funkcionalnom stanju. Kontrolisano je i porijeklo/sledljivost hrane. Poseban akcenat je na provjeri ispunjenosti opštih i posebnih zahtjeva higijene u objektima kao što su unutrašnje uređenje, opremljenost, snabdjevenost vodom, uklanjanje otpada od hrane, transport hrane, kontrola porijekla, sledljivosti i čuvanja hrane i vođenje propisanih evidencija o samokontroli . Kontrolisano je 135 objekata za hranu.

Poseban akcenat je dat i na kontrolu rokova upotrebe, opšta senzorna svojstva hrane zatečene u prometu, održavanja hladnog lanca i pravilnog rukovanja bez unakrsne kontaminacije sirove i prerađenih proizvoda. Ova nepravilnost se vrlo često utvrdjuje kontrolama što ukazuje na nedovoljnu obučenost zaposlenih lica a s aspekta procjene rizika prepoznaje se kao najčešći uzrok trovanja hranom.

**Zbog utvrđenih nepravilnosti inspektori su preduzeli 43 upravne mjere i to:**

* 2 rješenja o zabrani rada lica zbog neposjedovanja dokaza o izvršenom zdravstvenom pregledu;
* 2 rješenja o privremeoj zabrani poslovanja hranom;
* 13 rješenja o otklanjanju nepravilnosti;
* 26 ukaza o otklanjanju nedostataka manjeg rizika za čije otklanjanje je potrebno kratko vrijeme

Izdato je 16 prekršajnih naloga u uznosu od 4. 420€.

U izvještajnom periodu izvršeno je 12 kontrola izvršenja mjera naloženih u prethodnom periodu.

**UVOZ HRANE, MATERIJALA I PREDMETA KOJI DOLAZE U KONTAKT SA HRANOM**

U januaru mjesecu 2025.godine izvršen je pregled 942 uvezene pošiljke hrane neživotinjskog porijekla i 392 pošiljke predmeta i materijala koji dolaze u kontakt sa hranom.

Pregledom je utvrđivana validnost i ispravnost prateće propisane dokumentacije (dokumentacijski pregled), izvršen je pregled sadržaja pošiljki, oznaka, pakovanja, količina, uključujući i provjeru temperaturnih lista tokom prevoza hrane (identifikacioni pregled), zatim fizički pregled tj. provjera hrane organoleptičkim pregledom i uzimanjem uzoraka za laboratorijsko ispitivanje radi provjere ispunjenost propisanih zahtjeva bezbjednosti i kvaliteta.

Od ukupnog broja pregledanih pošiljki hrane neživotinjskog porijekla iz uvoza, za laboratorijska ispitivanja propisanih zahtjeva bezbjednosti (mikrobiologija, kontaminenti, rezidue pesticida), uzeto je 195 uzoraka (proizvoda) a od pošiljki predmeta i materijala koji dolaze u kontakt sa hranom uzeto je 7 uzoraka.

Nakon izvršenih pregleda i utvrđenog stepena usaglašenosti sa propisanim zahtjevima bezbjednosti inspektori za hranu su donijeli 941 rješenje o uvozu i stavljanju u slobodni promet bezbjednih pošiljki hrane i 392 rješenja o stavljanju na tržište u promet predmeta i materijala koji dolaze u kontakt sa hranom. Zabaranjen je uvoz jedne posiljke konditorskih proizvoda zbog neusaglašenosti sa propisanim zahtjevima utvrđenim Uredbom o maksimalno dozvoljenim količinama kontaminenata u hrani

U izvještajnom periodu za izvršene preglede pošiljki iz uvoza naplaćene su naknade u skaldu sa zakonom o administrativnim taksama u iznosu od **53.738€.**

**Postupanje po inicijativama**

U januaru mjesecu Inspekciji za hranu podnijeto je 16 inicijativa/prijava koje su se odnosile proizvode isteklog roka upotrebe, izmijenjenu boju, miris/ukus određene hrane. Po svakoj zaprimljenoj inicijativi izvršen je pregled i o preduzetim mjerama i radnjama su obaviješteni podnosioci prijava.